## Pravilnik o obrascima službene iskaznice i obliku značke tržišnih inspektora

### NN 32/1995 (12.5.1995.), Pravilnik o obrascima službene iskaznice i obliku značke tržišnih inspektora

# MINISTARSTVO GOSPODARSTVA

Na temelju članka 33. Zakona o tržišnoj inspekciji ("Narodne
novine", br. 21/95), ministar gospodarstva donosi

## PRAVILNIK

### O OBRASCIMA SLUŽBENE ISKAZNICE I OBLIKU ZNAČKE TRŽIŠNIH INSPEKTORA

Članak 1.

Ovim pravilnikom propisuje se obrazac službene iskaznice i oblik značke
koje nose tržišni inspektori i viši tržišni inspektori u Ministarstvu gospodarstva
(u daljnjem tekstu: Ministarstvo) i tržišni inspektori u županijskom uredu
i uredu Grada Zagreba (u daljnjem tekstu: ured), te način njihova
izdavanja i uporabe).

Članak 2.

Obrasci službene iskaznice od "A" do "C", te obrazac
značke tiskani su uz ovaj pravilnik i čine njegov sastavni
dio.

Obrazac službene iskaznice (u daljnjem tekstu: iskaznica) izrađuje
se na punijem papiru bijele boje dimenzije 85 x 55 mm i zaštićuje
omotom od prozirne plastične mase.

Članak 3.

Obrazac iskaznice višeg tržišnog inspektora (obrazac "A")
i tržišnog inspektora (obrazac "B") Ministarstvs sadrži:

a) na prednjoj stranici:

1. utisnut grb Republike Hrvatske;

2. natpis: "Republika Hrvatska";

3. natpis: "Ministarstvo";

4. naziv: "službena iskaznica viši tržišni inspektor odnosno, službena
iskaznica tržišni inspektor";

5. mjesto za fotografiju veličine 28 x 52 mm preko koje je u
donjem lijevom kutu otisnut pečat Ministarstva;

6. ime i prezime nositelja iskaznice;

7. jedinstveni matični broj brađana;

8. serijski broj iskaznice

b) na stražnjoj stranici

9. tekst o ovlasti nositelja iskaznice;

10. evidencijski broj iskaznice;

11. datum izdavanja iskaznice;

12. mjesto za pečat i potpis ministra

Članak 4.

Obrazac iskaznice tržišnog inspektora ureda (obrazac "C")
sadrži:

a) na prednjoj stranici:

1. utisnut grb Republike Hrvatske;

2 natpis: "Republika Hrvatska";

3. natpis: "Županija-Grad";

4. naziv: "službena iskaznica tržišni inspektor";

5. mjesto za fotografiju veličine 28 x 32 mm preko koje je u
donjem lijevom kutu otisnut pečat županije-grada;

6. ime i prezime nositelja iskaznice;

7. jedinstveni matični broj građana;

8. serijski broj iskaznice

b) na stražnjoj stranioi:

9. tekst o ovlasti nositelja iskaznice;

10. evidencijski broj iskaznice;

11. datum izdavanja iskaznice

12. mjesto za pečat i potpis ovlaštene službene osobe.

Članak 5.

Značka je izvedena od metala, podloga je mesingana, a aplikacija
sjajno niklana.

Veličina značke je 60 x 55 mm.

Značku okružuje hrvatski pleter izveden u reljefu (mesing) na
kojemu su istaknuta slova "RH" (Republika Hrvatska).

U središtu značke na zrakasto pozlaćenom prostoru smješten
je hrvatski grb. Šahovnica je izvedena u crvenom i bijelom emajlu. a gornji
dio grba je reljefni.

Na kružnom niklanom dijelu znaka ispisan je tekst: "tržišna inspekcija"
u plavom emajlu.

Gornjim dijelom značke proteže se niklana lenta koja djelomično
pokriva pleter. Na lenti je plavim emajlom upisan četveroznamenkasti
broj.

Na poleđini značke nalazi se lisnata opruga od perne bronce.

Članak 6.

Viši tržišni inspektori i tržišni inspektori (u daljnjem tekstu: tržišni
inspektor) u obavljanju službenih poslova nose znaćku u kožnom povezu
zajedno sa iskaznicom.

Kožni povez iz stavka 1. ovoga članka crne je boje trostrukog
pregiba. Veličina svakog pregiba je 8 x 12 cm.

Članak 7.

Iskaznice i značke s pripadajućim kožnim povezom za potrebe
ureda i tržišne inspektore Ministarstva izdaje Ministarstvo.

Iskaznice i značke tržišnim inspektorima ureda izdaje nadležni
ured.

Članak 8.

O izdanim iskaznicama i značkama tržišnim inspektorima vodi se
evidencija u Ministarstvu i uredu.

Evidencija iz stavka 1. ovoga članka sadrži: ime i prezime tržišnog
inspektora kojem je izdana iskaznica i značka, broj iskaznice i
značke, evidencijski broj iskaznice i značke, datum izdavanja,
datum povratka, potpis tržišnog inspektora te odjeljak za napomene.

Ministarstvo vodi posebnu evidenciju o izdanim iskaznicama i značkama
uredu.

Evidencija iz stavka 3. ovoga članka sadrži: naziv ureda kojem
je izdana iskaznica i značka, broj (količinu) izdanih iskaznica
i značaka klasu i ur.broj. zahtjeva, broj lskaznice i značke,
datum izdavanja, te odjeljak za napomene.

Članak 9.

Tržišni inspektor koji izgubi iskaznicu ili značku ili na drugi
način ostane bez iskaznice i značke dužan je o tome odmah
izvijestiti naposrednog čelnika.

Nova iskaznica i značka izdat će se nakon što je izgubljena
ili na drugi način nestala iskaznica ili značka oglašena
da ne vrijedi u "Narodnim novinama".

Sukladno stavku 2. ovoga članka troškove oglašavanja u.Narodnim
novinama" i izdavanja nove iskaznice i značke snosi tržišni
inspektor.

Članak 10.

Tržišni inspektor kojem prestane radni odnos u Ministarstvu i uredu,
dužan je prlikom primitka rješenja o prestanku radnog odnosa odnosno o
rasporedu na drugo službeničko mjesto, iskaznicu i značku
predati neposrednom čelniku.

Čelnik iz stavka 1. ovoga članka dužan je primljenu iskaznicu
i značku dostaviti Ministarstvu.

Tržišnom inspektoru i višem tržišnom inspektoru privremeno će
se oduzeti iskaznica i značka, ako je protiv njega provedena istraga
ili je podignuta optužnica do okončanja postupka.

Članak 11.

Iskaznice izdane prema ranijim propisima zamijenit će se iskaznicama
utvrđenim ovim pravilnikom u roku od 90 dana od dana stupanja na snagu
ovog pravilnika.

Prilikom zamjene iskaznica tržišnom inspektoru izdat će se iskaznica
i značka u kožnom povezu sukladno članku 6. ovoga pravilnika.

Ministarstvo će posebnom uputom utvrditi postupak i način
zamjene iskaznice te dodjele značke.

Članak 12.

Danom stupanja na snagu ovoga pravilnika prestaje važiti Pravilnik o
službenoj legitimaciji tržišnog inspektora ("Narodne novine",
broj 36/77)

Članak 13.

Ovaj pravilnik stupa na snagu osmoga dana od dana objave u "Narodnim
novinama".

Klasa: 336-01/95-01/ 179

Ur.broj: 526-10-95-1

Zagreb, 26. travnja 1995.

Ministar

**Nadan Vidošević, v. r.**

![](dodatni/362714.gif)

![](dodatni/362715.gif)

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 32/1995-641
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)